สำนักงานคณะกรรมการการเลือกตั้ง ชี้แจง กระแสข่าว ให้ใบแดง ใบเหลือง พรรคการเมืองต่างๆ ไม่เป็นความจริง
สำนักงานคณะกรรมการการเลือกตั้ง ชี้แจง กระแสข่าว ให้ใบแดง ใบเหลือง พรรคการเมืองต่างๆ ไม่เป็นความจริง เรื่องร้องเรียนต่างๆ ยังอยู่ระหว่างการพิจารณาสำนักงานคณะกรรมการการเลือกตั้ง ขอเรียนชี้แจงกรณีที่ปรากฎข่าวว่า กกต. จะพิจารณาเพิกถอนสิทธิเลือกตั้ง หรือเพิกถอนสิทธิสมัครรับเลือกตั้งผู้สมัครรับเลือกตั้งจากพรรคการเมืองต่างๆ (ใบส้ม ใบเหลือง ใบแดง) ใน 117 เขตเลือกตั้ง ยืนยันว่า ข่าวดังกล่าวไม่เป็นความจริง ปัจจุบันมีการคัดค้านการเลือกตั้งและกรณีปรากฏต่อคณะกรรมการการเลือกตั้ง ว่ามีเหตุที่อาจเป็นการกระทำฝ่าฝืนกฎหมายเลือกตั้ง ส.ส. จำนวน 264 เรื่อง ซึ่งยังอยู่ระหว่างการสืบสวนไต่สวน เพื่อรวบรวมพยานหลักฐานของคณะกรรมการสืบสวนและไต่สวนฯ แต่ยังไม่เข้าสู่กระบวนการพิจารณาของคณะกรรมการการเลือกตั้ง ทั้งนี้สำนักงานคณะกรรมการการเลือกตั้ง ขอชี้แจงว่าอำนาจในการพิจารณาเพิกถอนสิทธิเลือกตั้ง หรือเพิกถอนสิทธิสมัครรับเลือกตั้ง เป็นอำนาจของศาลฎีกาตามพระราชบัญญัติประกอบรัฐธรรมนูญ ว่าด้วยการเลือกตั้งสมาชิกสภาผู้แทนราษฎร พ.ศ. 2561 มาตรา 138 (ใบแดง ใบดำ)